SISEMINE TERVENEMINE JA JÜNGERLUS
Tere tulemast saatesarja,
mis räägib tervenemisest ja jüngerlusest.
Minu nimi on Stein Westli.
Nagu te ehk kuulete, olen ma pärit Norrast,
kuid aastast 2012 elan Örebro lähedal Rootsis.
Hariduselt olen lasteaiakasvataja.
Töötasin 16 aastat ühes Norra lasteaias.
Siis aga kogesin,
et Jumal kutsub mind sammhaaval täisajaga teenistusse
piibelliku tervenemise ja vabastuse alal.
Aastast 2012 olengi töötanud
hingehoiuliikumise Ellel Ministries Rootsi haru juhina.
Kes ei tea, siis see on rahvusvaheline hingehoiuliikumine,
mis sai alguse Inglismaalt 1986 aastal
ja on tänaseks levinud rohkem kui 35 riiki üle maailma.
Elleli missioon on vahendada Jumala tervendust ja vabastust,
et inimesed saaksid vabaks
ja elaksid seda elu, milleks Jumal nad lõi.
Oleme valmis teenima nii kogudusi kui üksikisikuid.
Nende saadete eesmärk on näidata, et Jeesuses Kristuses on lootust.
Jeesuse jaoks ei ole ükski olukord liiga raske.
Saadete õpetus rajaneb peaasjalikult Piiblile,
Jumala Sõnale.
Samas toon ma näiteid ka omaenda elukogemustest
ja eestpalveteenistusest teiste eest.
Lisaks kasutan loomulikult ka neid kogemusi,
mis pärinevad Ellel'i 30-aastasest ülemaailmsest tööst.
Piiblist loeme, kuidas Jeesus tervendas ja vabastas inimesi.
Jeesus on täna see sama.
Ta nii suudab kui ka tahab tervendada ja vabastada.
Selleks, et vabastuskogemus oleks püsiv,
on tähtis rajada sellele tugev alus.
Loeme mõned piiblisalmid, Matteuse 7:24-27.
"Igaüks nüüd, kes neid mu sõnu kuuleb
ja nende järgi teeb,
sarnaneb aruka mehega, kes ehitas oma maja kaljule.
Ja sadas paduvihma ja tulid veevood ja puhusid tuuled
ning sööstsid vastu seda maja,
aga see ei varisenud, sest see oli rajatud kaljule.
Ja igaüks, kes neid mu sõnu kuuleb, ent nende järgi ei tee,
sarnaneb rumala mehega, kes ehitas oma maja liivale.
Ja sadas paduvihma ja tulid veevood ja puhusid tuuled
ning sööstsid vastu seda maja ja see varises
ja selle kokkuvarisemine oli ränk.”
Piiblis pole ühtki tõotust, et elu on alati ilus ja rahulik.
Jeesus ütleb neis salmides, et võivad tulla tormid.
Kuid Ta õpetab, kuidas ehitada oma elumaja nii,
et see jääks tormides püsima.
Jeesus on see kalju, millele oma elu ehitada,
et see jääks tormides püsima.
Tänapäeval peame ehitama Jeesusele,
keda õpime tundma Piiblis
ja neile põhimõtetele, mida Piibel pakub.
Nii peab ka meie tervenemine ja vabastus põhinema Piiblil.
Vastasel korral ei jää meie tervenemine püsima.
Ühe maja renoveerimine nõuab palju tööd,
enne, kui saab hakata värvima või tapetseerima.
Vana rämps on vaja eemaldada
ja eeltööd valmis saada, enne, kui saab värvima asuda.
Kuni see kõik veel pooleli on, ei paista maja ilus välja.
Pigem näeb see aina kohutavam välja.
Kuid see on hädavajalik töö, et tulemus püsiks palju aastaid.
Sama on ka inimeste vabastamisega.
Kõik eeltööd peavad olema korralikult tehtud,
et tervenemine või vabastus oleks püsiv.
Kui abivajaja ei tunne neid juhtnööre,
mida Piibel Kristuse järgija elu kohta ütleb,
siis ei jää ka tervenemine püsima.
Kes aga tunneb ja nõustub Piibli printsiipidega,
selle tervenemisel on hea ja püsiv alus.
Seepärast võtame ka meie aega, et rajada piibellikud alused,
sest oleme näinud,
et jüngerlus ja vabastus on väga lähedalt seotud.
Jeesus alati enne õpetas, kui tervendas.
"Ja Jeesus võttis nad vastu ning rääkis neile Jumala riigist
ja parandas need, kel tervekstegemist vaja."
Mõned ei taha õpetust kuulda võtta. Neid ei huvita see.
Nad tahavad vaid kiiret tervenemist.
Kahjuks näitavad minu kogemused, et püsivat tervenemist nii ei saa.
Piibli Jumala tee ei ole kiired lahendused ja vaimne kiirtoit.
Jumal võtab selle aja, mis vaja, et rajada korralik alus.
Täna alustemegi selle tugeva, piibelliku aluse rajamisega
sinu tervenemise ja vabastuse heaks.
Sellele alusele saame hiljem koos edasi ehitada,
kui hakkame vaatama erinevaid elualasid,
kus vajame tervist ja vabastust.
Aluse selleks leiame Piiblist,
mis on Jumala ennekuulmatult võrratu kink meile.
Paulus kirjutab 2. Timoteosele 3:16:
"Kogu Pühakiri on Jumala sisendatud ja kasulik õpetamiseks,
noomimiseks, parandamiseks, kasvatamiseks õiguses."
Kogu Piibel - esimesest, kuni viimase leheni.
Me ei saa jätta välja neid osi, mida me ei mõista ega taha.
Võime Temalt küsida, mida Ta neis rasketes lõikudes öelda tahab.
Otsi juhatust Piiblist, mis iganes eluküsimuses.
Seal on vastused kõigile inimese eluküsimustele.
Piibli esimesed lehed seavad aluse kõigele järgnevale.
Kui 1. Moosese raamatu esimesed 3 peatükki ära võtta,
kaotab ülejäänud Piibel mõtte.
Sest Jeesus tuleb kui vastus neile küsimustele,
millega kohtume päris Piibli alguses.
Vaatame nüüd Piibli kõige esimest lauset.
1. Moosese 1:1: "Alguses lõi Jumal taeva ja maa."
Huvitav on see,
et juba enne seda algust oli olemas Kolmainu Jumal.
Heebrea keeles öeldakse, et Jumal lõi taevad.
Arvan, et see tähendab, et Ta lõi nii vaimse kui füüsilise maailma
ehk universumi
ja vaimsesse maailma Ta lõi erinevad inglid ja vaimud.
Igale neist anti oma väe mõõt ja meelevald
ning nad said erinevad ülesanded.
Ja see kõik oli väga hea.
Me leame Piibli erinevatest osadest viiteid sellele,
mis juhtus vaimumaailmas.
Võibolla isegi enne, kui Jumal lõi füüsilise maailma.
Vaimumaailmas oli üks ingel, kes ei leppinud Jumala teenimisega.
Ta tahtis ise olla nagu Jumal.
Jesaja 14:12-14 ütleb:
"Kuidas sa ometi oled alla langenud taevast,
helkjas hommikutäht, koidikupoeg, tükkidena paisatud maha,
rahvaste alistaja?
Sina ütlesid oma südames: Mina tõusen taevasse,
kõrgemale kui Jumala tähed tõstan ma oma aujärje
ja istun kogunemismäele kaugel põhjamaal.
Ma lähen üles pilvede kõrgustikele,
ma teen ennast Kõigekõrgema sarnaseks.”
Me näeme Ilmutusraamatus,
kuidas see ingel visatakse välja Jumala taevast
ja talle antakse nimeks saatan.
Ta on Jumala ja kõigi nende vaenlane,
kes Jumalat järgivad.
Kui me nüüd rajame alust, millele oma tervenemist ehitada,
peame teadma, et saatan on olemas ja ta on meie vaenlane.
Samuti, et ta on oma algupäralt loodud olend.
Ta loodi heaks, aga ta langes
ja tal pole kaugeltki mitte sellist väge ja võimu nagu Jumalal.
Siis loeme, et Jumal lõi füüsilise maailma.
Edasi näeme, et inimene loodi Jumala sarnaseks.
See tähendab, et igas inimeses on midagi, mis meenutab Jumalat.
See on meie kui inimese väärtuse sügavaim vundament,
olenemata sellest, kes me oleme või mida oleme teinud.
Minu arusaamist mööda lõi Jumal inimese - sinu - seepärast,
et Ta igatses inimesega, st sinuga, osadust.
Jumala südames on üks paik, mis on ainult sinu jaoks.
Võime seda võrrelda ühe hea maise isa või emaga,
kellel on iga lapse jaoks oma, unikaalne armastus.
Lapsed ei ole armastatud karjana, vaid igaüks üksikindiviidina.
Tea, et Jumala unikaalne armastus sinu vastu
on lõputult suurem, kui maiste vanemate armastus.
1. Moosese 2 peatükk näitab,
et Aadamal ja Eeval oli täiuslik osadus Jumalaga.
Polnud ühtki haigust, kurbust, valu ega konflikte.
Näeme, et Jumal annab Aadamale ja Eevale meelevalla maa üle.
Ta delegeerib inimesele meelevalla valitseda maa üle,
alistada see enesele, valitseda ja kasutada loodud võimalusi.
Nii et Piibli järgi
andis Jumal inimesele ülesande hoolitseda maa eest.
Mitte et seda hävitada,
vaid meile anti õigus maa üle valitseda
ja selle eest hoolt kanda.
Siis annab Jumal Aadamale ja Eevale üheainsa käsu.
1. Moosese 2:16-17:
"Ja Issand Jumal keelas inimest ja ütles:
Kõigist aia puudest sa võid küll süüa,
aga hea ja kurja tundmise puust sa ei tohi süüa,
sest päeval, mil sa sellest sööd, pead sa surma surema!”
Oled sa mõelnud, miks Jumal pani selle puu Eedeni aeda?
Milleks seda vaja oli?
Usun, et Jumal tahtis lihtsalt anda inimestele võimaluse näidata,
et nad usaldavad Jumalat ja et Tema teab, mis on neile parim.
Nii kaua, kuni inimene kuuletus ja tegi, mida Jumal ütles,
ei tundnud nad mingit kurja.
Inimese ainus kogemus oli hea.
Tal polnud tegelikult aimugi, mida Jumal hea ja kurja all mõtles.
Mul on nüüd küsimus: kas see puu oli midagi maagilist,
et kui nad sellest sõid, tundsid nad ühtäkki head ja kurja?
Ei, ma ei usu, et seal midagi maagilist oli.
See oli sõnakuulmatus,
millega kaasnesid dramaatilised tagajärjed.
Saatan, see langenud ingel,
ilmus Eedeni aeda mao kujul.
Ta kõnetas Eevat
ja seadis kahtluse alla Jumala motiivid Tema keelu taga,
miks nad ei tohtinud puust süüa.
Inimene otsustas kuulata hingevaenlast.
Nad uskusid, mida ta ütles.
Nad kuuletuvad hingevaenlasele, mitte Jumalale
ja söövad puu viljast.
Samal hetkel juhtub midagi väga dramaatilist.
See täiuslik ja lähedane suhe,
mis inimesel selle ajani Jumalaga oli, läks kaduma.
Esimest korda inimajaloos tundis inimene süüd ja häbi.
Näeme, et nad kardavad Jumalaga kohtuda
ja peidavad end ära.
Jumal tuleb Eedeni aeda ja hüüab: "Aadam, kus sa oled?"
Aadam ütleb, et ta peitis end ära, kuna ta on alasti.
Jumal küsib: "Kas sa oled puust söönud?"
Mida teeb Aadam?
Ta veeretab süü Eeva ja Jumala peale.
Ta vastab 1. Moosese 3:12:
Naine, kelle sa mulle kaasaks andsid,
tema andis mulle puust ja ma sõin.”
Eeva omakorda süüdistab madu.
Näeme, kuidas inimeste vastastikune täiuslik suhe
on ühe hetkega kadunud.
Katkenud on suhe Jumalaga
ja ka omavaheline suhe on juhtunu tõttu rikutud.
Samast hetkest juhtub veel midagi.
Kuna inimene otsustab uskuda hingevaenlase valelikke sõnu,
allutavad nad end saatanale
ja see tõuseb kohale, kus tal on inimeste üle meelvald.
Sellest hetkest saab saatanast selle maailma jumal.
Terve füüsiline maailm satub nüüd tema meelevalla alla.
Saatan kinnitab seda tõsiasja siis, kui ta Jeesust proovile paneb.
Ta ütleb Luuka 4:5-7:
"Ja kurat viis tema kõrgele,
et näidata talle ühe hetkega kõiki maailma kuningriike.
Ja kurat ütles talle:
Ma tahan anda sulle meelevalla kõigi nende üle ja nende hiilguse,
sest see on minu kätte antud
ja mina võin selle anda, kellele ma iganes tahan.
Kui sa nüüd kummardad minu ette, siis on kõik sinu päralt.”
Saatan ütleb, et talle on see antud.
See oli inimene,
kes loovutas pattulangemisega oma meelevalla maailma üle
saatanale.
See on siiani nii, et iga kord, kui inimene teeb pattu,
kuuletub ta saatana häälele ja allutab end talle
ning annab talle oma elus maad.
See õpetab meile ühe tähtsa põhimõtte,
mis puudutab tervenemist ja vabastust.
Kui tahame mõnel alal hingevaenlase võimu tühistada,
peame temalt kõigepealt selle meelevalla ära võtma -
s.t tema õiguse valitseda selle valdkonna üle.
Õnneks oli Jumalal plaan, kuidas seda probleemi lahendada,
mille pattulangemine põhjustas.
Nägime, kuidas Jumal andis inimestele maa üle meelevalla.
Seetõttu sai kaotatut tagasi võtta ainult inimene.
Vaja läks inimest, kes ei allutaks end saatanale.
Kahjuks sellist inimest ei olnud.
Iga inimene, kes oli Aadamast pärit, kandis endas kalduvust teha pattu
ja nii ongi kõik seda ka teinud.
Mida siis Jumal pidi tegema?
Ta korraldas ise oma sündimise inimeseks.
Jeesus, kes oli tõeline Jumal igavikust,
sai inimeseks.
Kuid Ta ei teinud iial pattu
ega allutanud end üheski asjas saatanale.
Kuna Ta sündis ilma patuta,
sai Jumal panna Jeesuse peale kogu maailma patukoorma.
Kui Jeesus suri,
sai Ta kanda selle karistuse, mis kuulus meile.
Jeesuse ülestõusmisega avanes tee tagasi sellesse osadusse Jumalaga,
mis pattulangemisega kaduma läks.
Tee tagasi Jumala osadusse on Jeesus.
Jeesus ütleb: "Mina olen tee ja tõde ja elu."
Ta ei ütle, et Ta on üks teedest, vaid et Ta on ainus tee.
Jeesusel on meelevald selle maailma jumala üle.
Matteuse 28:18 ütleb rootsikeelses tõlkes:
"Siis astus Jeesus esile ja ütles:
Ma olen saanud kogu võimu taevas ja maa peal."
Huvitav on võrrelda erinevaid tõlkeid.
Sama salm ingliskeelses NIV tõlkes ütleb nii:
"Siis tuli Jeesus nende juurde ja ütles:
"Kogu meelevald taevas ja maa peal on antud mulle."
Kui rootsi Piibel ütleb "võim", siis NIV Piibel ütleb "meelevald".
Kuna me inimestena aga jätkame endiselt oma pattudes,
anname me endiselt saatanale meelevalda
olla selle maailma jumal.
Ta on Jeesuse ristitöö tõttu võidetud,
kuid tal on täna siiski suur jõud
ja seal, kus patt annab talle meelevalla ja õiguse
oma jõudu kasutada,
seal ta ka kasutab seda, et varastada, tappa ja hävitada
Inimene, kes ei ole Jeesust oma Päästjaks vastu võtnud,
on endiselt saatana valitsuse all.
Kui aga inimene otsustab Jeesuse vastu võtta,
tõuseb ta positsioonile, mis on üle hingevaenlase.
Siis on ta koos Jeesusega.
See, kes on Jeesuse vastu võtnud,
selle üle on saatan oma meelevalla kaotanud.
Paulus ütleb Koloslastele 1:13,
et Ta on meid "kiskunud välja pimeduse meelevallast
ja asetanud oma armsa Poja kuningriiki."
Nüüd tuleme ühe tähtsa tõe juurde.
Nimelt - inimene ei saa automaatselt terveks ja vabaks,
kui ta Jeesuse vastu võtab.
Kuid inimene on saanud positsiooni, kus saatan on kaotanud oma haarde.
Me võime võtta selle, mille Jeesus meile ristil võitis
ja kogeda reaalset tervenemist ning vabastust.
Seega on ainult Jeesuse ristis
vastus kõigile inimkonna probleemidele ja väljakutsetele
ning vastus ka kõigile minu ja sinu probleemidele ning väljakutsetele.
Võrreldamatult kõige tähtsam samm,
mida üks inimene oma tervenemise ja vabastuse heaks teha võib,
on võtta vastu Jeesus kui oma Issand ja Päästja.
Kordan seda sulle isiklikult.
Võrreldamatult kõige tähtsam samm,
mida sa oma tervenemise ja vabastuse heaks teha võid,
on see, et sa võtad vastu Jeesuse kui oma Issanda ja Päästja.
Sest muidu on pikas perspektiivis tervenemisest vähe kasu,
kui sa jääd edasi hingevaenlase meelevalla alla.
Kuidas siis saada päästetud?
Päästetud ei saada kirikus käimisega
ega ka kristlikus peres üles kasvamisega.
Või seeläbi, et tehakse, mis suudetakse.
Päästetud saab siis, kui mõistetakse, et ollakse patune
ja et vajatakse Jumala armu
ja otsustatakse võtta Jeesus vastu kui oma isiklik Päästja.
Siin ei ole midagi keerulist.
Jeesus ütleb, et me peame olema kui lapsed,
et Jumalariiki sisse tulla.
See pole raskem, kui see, millega väike laps hakkama saab.
Väike laps mõistab, et ta ei suuda oma jõust
ja vajab abi kelleltki endast suuremalt.
Selles mõttes peame ka meie saama kui lasteks.
Minu kogemus näitab, et väga paljud on käinud aastaid kirikus,
ilma, et nad oleks iial teinud teadliku otsuse
võtta Jeesus oma isiklikuks Päästjaks vastu.
Meie tervenduskoosolekutel Ellel teenistuses
kohtame paljusid, kes pole iial südamest päästet palunud.
Tunnen üht meest, keda Jeesus puudutas.
Ta hakkas käima kirikus ja käis seal 3-4 aastat,
enne kui keegi temalt küsis: "Kas sa oled Jeesuse vastu võtnud?"
Mees küsis: "Mis mõtes Jeesuse vastu võtnud?
Ma käin ju kirikus ja olen kristlane."
"Aga kas sa oled öelnud, et tahad Jeesust oma Päästjaks?"
Kui ta seda tegi, muutus kogu ta elu.
Päästepalve ei ole mingi maagiline valem
teatud laadi õigete sõnadega,
vaid asi on õiges hoiakus.
Kui sa ei ole päris kindel,
kas oled Jeesuse vastu võtnud ja päästetud,
siis julgustan sind ühinema järgmise palvega.
Ma loen selle kõigepealt ette, et sa teaks, kuidas see kõlab
ja siis võtame hetke vaikust, et saaksid seda ise paluda.
Ma loen selle nüüd ette.
Isa, ma saan aru, et ma ei saa rajada oma suhet Sinuga
omaenda tublidusele või headele tegudele.
Ma tänan, et Sa saatsid Jeesuse siia maailma
ning et Jeesus suri ja tõusis surnuist minu pattude eest.
Otsustan nüüd Jeesuse vastu võtta kui oma isikliku Issanda ja Päästja.
Aamen.
Nüüd anname sulle aega, et saaksid seda ise paluda.
Isa, ma saan aru, et ma ei saa rajada oma suhet Sinuga
omaenda tublidusele või headele tegudele.
Ma tänan, et saatsid Jeesuse siia maailma
ning Jeesus suri ja tõusis surnuist minu pattude eest.
Otsustan nüüd Jeesuse
oma isiklikuks Issandaks ja Päästjaks vastu võtta. Aamen.
Nüüd aga tahan palvetada sinu eest, kes sa selle palve palusid.
Tänan Sind, taevane Isa, nende eest, kes palusid päästepalve.
Tänan, et Sa ütled Piiblis:
"Kui sa oma suuga tunnistad, et Jeesus on Issand,
ja oma südames usud, et Jumal on ta üles äratanud surnuist,
siis sind päästetakse."
Isa Jumal, ma palun nüüd,
et Sa annaksid igaühele, kes Su vastu võttis,
ühe sügava teadmise südamesse, et ta on päästetud.
Me oleme väljendanud oma südame soovi,
aga me ei suuda seda omast jõust, vaid vajame Sinu abi, Jumal.
Vajame Sinu abi, et tunda end turvalisena oma päästes.
Vajame ka abi, et kasvada kui Jeesuse järgijad ja jüngrid.
Ma tean, et päästetud saamine sünnib ühe hetkega
ja rohkem päästetud ei saa me kunagi saada.
Kuid see, kui Jeesusest saab Issand, tähendab teistsugust eluviisi.
Seepärast ma palun Sind, Isa,
et Sa aitad neil kasvada sõnakuulmises ja Sinu järgimises.
Täida meid oma Püha Vaimuga, kes on meie Abistaja.
Sest seda me oma jõust teha ei suuda.
Palun ka, taevane Isa,
et need, kes võtsid Sind vastu esimest korda,
leiaksid kristliku osaduskonna,
kus nad saavad oma kristlase-elus kasvada.
Palume seda Jeesuse nimel. Aamen.
Kui palusid selle palve siirast südamest,
siis võid olla kindel, et oled Jumala laps.
Sinu eluteekonnal on nüüd teine suund ja sihtkoht.
Selle nimi on igavene elu.
Sa ei ole enam saatana meelevalla all,
kes on selle maailma jumal,
vaid sa oled nüüd Kristuses olles kõrgel üle hingevaenlase.
Kuid ära imesta, kui kohtad lähitulevikus väljakutseid,
sest hingevaenlane ei ole selline, kes nii lihtsalt head aega ütleks.
Ta ei soovi sulle uue isanda puhul palju õnne.
Ta tuleb ja proovib sind oma meelevalla alla tagasi tõmmata.
Kuid pea meeles, et see, kes on sinus - Jeesus,
on tugevam, kui see, kes on maailmas.
Keegi teist võis nüüd pettuda,
et vabastuse ja jüngerluse saade rääkis hoopis Jeesuse vastuvõtmisest.
Kuid minu aastatepikkune elukogemus
eestpalve- ja hingehoiuteenistuses on näidanud,
et selle vundamendi olemasolu inimese elus
ei saa kunagi võtta iseenesestmõistetavana.
Põhjus, miks paljud ei saavuta tervenemises kunagi läbimurret
pole mitte selles, et seda pole palutudki,
vaid selles, et alused pole korralikult paigas.
Täna keskendusime päästele, mis on tervenemise tähtsaim alus.
Järgmises osas jätkame aluste rajamist,
vaadates,
kuidas Jumal on loonud meid vaimuks, hingeks ja ihuks
ning kuidas Jumal tahab meid tervenisti terveks teha.
Kuid ma palun nüüd Sind, Jumal,
nende pärast, kes ütlesid Jeesusele esimest korda "jah".
Anna neile kõik, mida nad vajavad, et kasvada Sinus tugevaks.
Anna neile julgust, rõõmu, kannatlikkust,
jõudu, rahu ja lootust.
Lase neil päevast päeva küpseda,
et nad ei jääks oma usus vaimseteks titadeks,
vaid et nad kasvaksid üles küpseteks kristlasteks.
Palume seda Jeesuse nimel, aamen.
Jeesus on tee ja tõde ja elu.
Me soovime ja palume, et kõik inimesed võiksid kuulda
Jumala head päästesõnumit Jeesuses.
Meedia ja TV kaudu on võimalik jõuda paljudeni.
Palveta, et need saated jõuaksid nendeni, kes neid enim vajavad.
Kui võimalik, toeta seda tööd ka rahaliselt.
Võid annetada, helistades 900 1770 (kõne hind 10)
või pangaülekandega, leides me andmed www.tv7.ee
Täname teie palvete ja toetuse eest!
Kui tunned, et soovid neid teemasid sügavamalt õppida,
oled teretulnud osalema Ellel Ministries kursustel.
Rohkem infot kodulehel https://ellel.se/
Tõlge: Riina Aasa